Tårnedammen

Tårnedammen var en dam bygget ca. 1950, beliggende i Sør-Varanger kommune i Finnmark og tilhørte selskapet AS Sydvaranger i Kirkenes. Dammen var en murdam bygget opp av stein av varierende størrelser. Damhøyden var ca. åtte meter og bak dammen stod det ca. fem millioner kubikkmeter vann. På våren i 1979 ble det dambrudd, og både bedehus, hytter, kraftlinjer og riksveien ble dratt på sjøen. Folk ble innesperret i en bolig da vannmassene stod opp over veggen på huset. Magasinet på fem millioner kubikkmeter ble tømt i løpet av to døgn. Ingen mennesker ble skadet.

Årsaken til dambruddet var at nålestengslet for flomavledning ikke tålte istrykket og havarerte, noe som igjen førte til at hele dammen havarerte. Nålestengslet var bygd av 4x4 tommer plank.

Kraftverket på 1,5 MW ble nedlagt etter hendelsen. 

Kilder
Møller, Inge, Norske Dammer bind 2, ISBN 978-82-92931-02-8

Kategori:Demninger i Norge
Kategori:Hendelser i 1979
Kategori:Byggverk i Sør-Varanger
Kategori:Tidligere byggverk i Finnmark